title: Odluka VIJEĆA 2014/450/ZVSP od 10. srpnja 2014. o mjerama ograničavanja s obzirom na stanje u Sudanu i stavljanju izvan snage Odluke 2011/423/ZVSP

text:
               11.7.2014

               HR

               Službeni list Europske unije

               L 203/106

         ODLUKA VIJEĆA 2014/450/ZVSP
   od 10. srpnja 2014.
   o mjerama ograničavanja s obzirom na stanje u Sudanu i stavljanju izvan snage Odluke 2011/423/ZVSP
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 30. svibnja 2005. donijelo Zajedničko stajalište 2005/411/ZVSP (1). Zajedničkim stajalištem 2005/411/ZVSP spojene su u jedinstveni pravni dokument mjere uvedene Zajedničkim stajalištem Vijeća 2004/31/ZVSP (2) i mjere koje se trebaju provesti na temelju Rezolucije Vijeća sigurnosti Ujedinjenih naroda (RVSUN) 1591(2005).

               (2)

               Vijeće je 18. srpnja 2011. donijelo Odluku 2011/423/ZVSP (3) o uvođenju mjera ograničavanja protiv Sudana i Južnog Sudana.

               (3)

               Mjere ograničavanja uvedene Odlukom 2011/423/ZVSP trebalo bi radi jasnoće, u mjeri u kojoj se one odnose na Sudan, odvojiti i objediniti u jedinstveni pravni instrument.

               (4)

               Odluku 2011/423/ZVSP bi stoga trebalo staviti izvan snage.

         DONIJELO JE OVU ODLUKU:
   Članak 1.
   1.   Državljanima država članica ili s državnog područja država članica ili uz uporabu plovila ili zrakoplova pod njihovom zastavom zabranjuje se prodaja, nabava, prijenos ili izvoz oružja i poveznog materijala svih vrsta, uključujući oružje i streljivo, vojna vozila i opremu, paravojnu opremu i rezervne dijelove za prethodno navedeno u Sudan, neovisno o tome potječe li navedeno s njihovog državnog područja ili ne.
   2.   Također se zabranjuje:

               (a)

               posredno ili neposredno pružati tehničku pomoć, posredničke usluge ili druge usluge u vezi s predmetima iz stavka 1. ili u vezi s nabavom, proizvodnjom, održavanjem i uporabom takvih predmeta bilo kojoj fizičkoj ili pravnoj osobi, subjektu ili tijelu u Sudanu ili radi uporabe u Sudanu;

               (b)

               posredno ili neposredno financirati ili pružati financijsku pomoć u vezi s predmetima iz stavka 1., uključujući posebno bespovratna sredstva, zajmove i jamstva za izvozne kredite kao i osiguranje te reosiguranje za bilo kakvu prodaju, nabavu, prijenos ili izvoz takvih predmeta ili za pružanje povezane tehničke pomoći, posredničkih usluga ili drugih usluga fizičkim ili pravnim osobama, subjektima ili tijelima u Sudanu ili radi uporabe u Sudanu;

               (c)

               sudjelovati, svjesno i namjerno, u aktivnostima čiji se cilj ili učinak sastoji u zaobilaženju mjera iz točaka (a) ili (b).

         Članak 2.
   1.   Članak 1. ne primjenjuje se na:

               (a)

               prodaju, nabavu, prijenos ili izvoz neubojite vojne opreme koja je namijenjena isključivo za humanitarnu uporabu, za uporabu pri praćenju stanja ljudskih prava ili za zaštitnu uporabu, ili za programe izgradnje institucija UN-a, AU-a i Europske unije, ili materijala namijenjenog za operacije upravljanja krizama Europske unije, UN-a i AU-a;

               (b)

               prodaju, nabavu, prijenos ili izvoz neborbenih vozila u koja su prilikom proizvodnje ili naknadno ugrađeni materijali za protubalističku zaštitu, a namijenjena su isključivo za zaštitnu uporabu u Sudanu od strane osoblja Europske unije i njezinih država članica ili od strane osoblja UN-a ili AU-a;

               (c)

               pružanje tehničke pomoći, posredničkih usluga i drugih usluga povezanih s opremom ili programima i operacijama iz točke (a);

               (d)

               financiranje i pružanje financijske pomoći povezane s opremom ili programima i operacijama iz točke (a);

               (e)

               prodaju, nabavu, prijenos ili izvoz opreme za razminiranje i materijala koji se upotrebljavaju u operacijama razminiranja;

         pod uvjetom da je takve isporuke unaprijed odobrilo nadležno tijelo države članice o kojoj je riječ.
   2.   Članak 1. ne primjenjuje se ni na zaštitnu odjeću, uključujući zaštitne prsluke i vojne kacige, koje isključivo za svoju osobnu uporabu u Sudan privremeno izvozi osoblje UN-a, osoblje Europske unije ili njezinih država članica, predstavnici medija, humanitarni djelatnici i djelatnici razvojne pomoći te s njima povezano osoblje.
   3.   Države članice prosuđuju pošiljke iz ovog članka od slučaja do slučaja, pri čemu u cijelosti uzimaju u obzir kriterije iz Zajedničkog stajališta Vijeća 2008/944/ZVSP (4). Države članice zahtijevaju odgovarajuća jamstva protiv zloupotrebe odobrenja dodijeljenih u skladu s ovim člankom i, prema potrebi, poduzimaju mjere za vraćanje opreme.
   Članak 3.
   U skladu s RVSUN-a 1591(2005), mjere ograničavanja kako su navedene u članku 4. stavku 1. i članku 5. stavku 1. ove Odluke uvode se protiv onih osoba koje ugrožavaju mirovni proces, predstavljaju prijetnju stabilnosti u Darfuru i regiji, čine povrede međunarodnog humanitarnog prava ili međunarodnog prava ljudskih prava ili čine druga zlodjela, krše embargo na oružje i/ili su odgovorne za napadačke vojne prelete u regiji Darfur i iznad nje, kako ih je na popis uvrstio Odbor osnovan stavkom 3. RVSUN-a 1591(2005) („Odbor za sankcije”).
   Predmetne osobe navedene su u prilogu ovoj Odluci.
   Članak 4.
   1.   Države članice poduzimaju mjere potrebne za sprečavanje ulaska na njihova državna područja ili tranzita preko njihovih državnih područja osoba iz članka 3..
   2.   Stavkom 1. se državu članicu ne obvezuje da svojim državljanima uskratiti ulazak na svoje državno područje.
   3.   Stavak 1. ne primjenjuje se kada Odbor za sankcije utvrdi da je putovanje opravdano iz razloga humanitarnih potreba, uključujući vjerske dužnosti ili kada Odbor za sankcije zaključi da bi izuzeće potaknulo ostvarivanje ciljeva relevantnih rezolucija VSUN-a za uspostavu mira i stabilnosti u Sudanu i regiji.
   4.   Kada država članica na temelju stavka 3. odobri ulazak na svoje državno područje ili tranzit preko njega osobama koje je Odbor za sankcije uvrstio na popis, odobrenje je ograničeno na svrhu za koju je ono dodijeljeno i na osobe na koje se ono odnosi.
   Članak 5.
   1.   Zamrzavaju se sva sredstva, druga financijska imovina i gospodarski izvori koji su u vlasništvu ili pod izravnom ili neizravnom kontrolom osoba iz članka 3., ili kojima raspolažu subjekti koji su u vlasništvu ili pod izravnom ili neizravnom kontrolom tih osoba ili osoba koje djeluju u njihovo ime ili prema njihovim uputama, kako su određeni u prilogu.
   2.   Nikakva sredstva, financijska imovina ili gospodarski izvori ne stavljaju se izravno ili neizravno na raspolaganje takvim osobama ili subjektima niti u njihovu korist.
   3.   Izuzeća su dopuštena u odnosu na sredstva, drugu financijsku imovinu i gospodarske izvore koji su:

               (a)

               potrebni za osnovne izdatke, uključujući plaćanja za prehrambene proizvode, najamninu ili hipotekarni kredit, lijekove i zdravstvenu skrb, poreze, premije osiguranja i naknade za usluge komunalnih službi;

               (b)

               namijenjeni isključivo za plaćanje opravdanih honorara i naknadu nastalih troškova povezanih s pružanjem pravnih usluga;

               (c)

               namijenjeni isključivo za plaćanje pristojbi ili naknada za usluge redovitog čuvanja zamrznutih sredstava, druge financijske imovine i gospodarskih izvora ili upravljanja njima, u skladu s nacionalnim zakonima;
               nakon što dotična država članica obavijesti Odbor za sankcije o svojoj namjeri da odobri, prema potrebi, pristup takvim sredstvima, drugoj financijskoj imovini i gospodarskim izvorima te ako Odbor za sankcije u roku dva radna dana od podnošenja takve obavijesti ne donese odluku o odbijanju;

               (d)

               potrebni za izvanredne izdatke, nakon što je dotična država članica obavijestila Odbor za sankcije te nakon što je taj Odbor to odobrio;

               (e)

               predmet prava zadržavanja odnosno sudske, upravne ili arbitražne odluke, u kojem se slučaju financijska sredstva, druga financijska imovina i gospodarski izvori mogu upotrijebiti za izvršavanje tog prava zadržavanja ili te odluke, pod uvjetom da je pravo zadržavanja nastalo odnosno da je presuda donesene prije datuma RVSUN-a 1591(2005) te pod uvjetom da nisu u korist osobe ili subjekta iz ovog članka, nakon što je dotična država članica obavijestila Odbor za sankcije.

         4.   Stavak 2. ne primjenjuje se na priljeve na zamrznute račune:

               (a)

               kamata ili drugih prihoda na tim računima; ili

               (b)

               plaćanja dospjelih na temelju ugovorâ, sporazumâ koji su sklopljeni ili obveza koje su nastale prije datuma na koji su ti računi postali predmetom mjera ograničavanja;

         pod uvjetom da se na sve takve kamate, druge prihode i plaćanja i dalje primjenjuje stavak 1.
   Članak 6.
   Vijeće uspostavlja popis iz priloga i mijenja ga na temelju utvrđenjâ Odbora za sankcije.
   Članak 7.
   1.   Kada Vijeće sigurnosti UN-a ili Odbor za sankcije uvrsti na popis osobu ili subjekt, Vijeće tu osobu ili subjekt uključuje u prilog. Vijeće svoju odluku, kao i razloge za uvrštavanje na popis, priopćuje dotičnoj osobi ili subjektu bilo izravno, ako je adresa poznata, ili putem objavljivanja obavijesti, te na taj način toj osobi ili subjektu pruža mogućnost očitovanja.
   2.   Ako je podneseno očitovanje ili su predloženi bitno novi dokazi, Vijeće preispituje svoju odluku i u skladu s time obavješćuje dotičnu osobu ili subjekt.
   Članak 8.
   1.   U prilogu se navode razlozi za uvrštavanje na popis osoba i subjekata kako su ih dostavili Vijeće sigurnosti UN-a ili Odbor za sankcije.
   2.   U prilogu se također navode informacije, ako su dostupne, koje su dostavili Vijeće sigurnosti UN-a ili Odbor za sankcije, a koje su potrebne za utvrđivanje identiteta dotičnih osoba ili subjekata. Kada je riječ o osobama, takve informacije mogu uključivati imena, kao i nadimke, datum i mjesto rođenja, državljanstvo, brojeve putovnice i osobne iskaznice, spol, adresu, ako je poznata, te funkciju ili profesiju. Kada je riječ o subjektima, takve informacije mogu uključivati nazive, mjesto i datum registracije, broj registracije i sjedište poslovanja. U prilogu se također navode datumi uvrštavanja na popis od strane Vijeća sigurnosti UN-a ili Odbora za sankcije.
   Članak 9.
   Mjere iz članka 1. preispituju se u redovitim vremenskim razmacima, a najmanje svakih 12 mjeseci. One se stavljaju izvan snage ako Vijeće smatra da su njihovi ciljevi ispunjeni.
   Članak 10.
   Odluka 2011/423/ZVSP stavlja se izvan snage.
   Članak 11.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 10. srpnja 2014.

            Za Vijeće

            Predsjednik

         S. GOZI

      (1)  Zajedničko stajalište Vijeća 2005/411/ZVSP od 30. svibnja 2005. o mjerama ograničavanja protiv Sudana i stavljanju izvan snage Zajedničkog stajališta 2004/31/ZVSP (SL L 139, 2.6.2005., str. 25.).

      (2)  Zajedničko stajalište Vijeća 2004/31/ZVSP od 9. siječnja 2004. o uvođenju embarga na oružje, streljivo i vojnu opremu protiv Sudana (SL L 6, 10.1.2004., str. 55.).

      (3)  Zajednička odluka Vijeća 2011/423/ZVSP od 18. srpnja 2011. o mjerama ograničavanja protiv Sudana i Južnog Sudana i stavljanju izvan snage Zajedničkog stajališta 2005/411/ZVSP (SL L 188, 19.7.2011., str. 20.).

      (4)  Zajedničko stajalište Vijeća 2008/944/ZVSP od 8. prosinca 2008. o definiranju zajedničkih pravila kojima se uređuje kontrola izvoza vojne tehnologije i opreme (SL L 335, 13.12.2008., str. 99.).

      PRILOG
      POPIS OSOBA I SUBJEKATA IZ ČLANAKA 4. i 5.

                  1.

                        Prezime
                     :
                  ELHASSAN

                        Ime (imena)
                     : Gaffar Mohammed

                        Pseudonim
                     : Gaffar Mohmed Elhassan

                        Datum rođenja/mjesto rođenja/državljanstvo/boravište
                     : datum rođenja: 24. lipnja 1952.;
                  boravište: El Waha, Omdurman, Sudan.

                        Putovnica/identifikacijski podaci/status
                     : umirovljen iz sudanske vojske.
                  Broj identifikacijske iskaznice bivšeg pripadnika oružanih snaga: 4302.

                        Uvrštenje na popis/razlog
                     : General-bojnik i zapovjednik zapadne vojne oblasti za sudanske oružane snage (SAF).
                  Skupina stručnjaka izvješćuje da im je general-bojnik Gaffar Mohammed Elhassan priopćio kako je imao izravno operativno zapovjedništvo (prvenstveno taktičko zapovjedništvo) nad svim elementima sudanskih oružanih snaga u Darfuru za vrijeme dok je bio zapovjednikom zapadne vojne oblasti. Elhassan je na položaju zapovjednika zapadne vojne oblasti bio od (približno) studenoga 2004. do početka 2006. Skupina stručnjaka raspolaže informacijom da je Elhassan bio odgovoran za kršenja stavka 7. RVSUN-a 1591 (2005) jer je temeljem tog položaja zahtijevao (iz Kartuma) i odobrio (od 29. ožujka 2005.) prijenos vojne opreme u Darfur bez prethodnog odobrenja Odbora 1591. Sam Elhassan priznao je skupini stručnjaka da su letjelice, motori za letjelice i druga vojna oprema uneseni u Darfur iz drugih dijelova Sudana između 29. ožujka 2005. i prosinca 2005. Skupinu stručnjaka je primjerice izvijestio da su dva borbena helikoptera Mi-24 bez odobrenja unesena u Darfur između 18. i 21. rujna 2005.
                  Također se može osnovano pretpostaviti da je Elhassan kao zapovjednik zapadne vojne oblasti bio izravno odgovoran za odobravanje napadačkih vojnih letova u području oko Abu Hamre 23. i 24. srpnja 2005. te u području Jebel Moon u Zapadnom Darfuru 19. studenoga 2005. Borbeni helikopteri Mi-24 sudjelovali su u objema operacijama i navodno su u oba navrata otvorili vatru. Skupina stručnjaka izvješćuje da joj je Elhassan priopćio kako je osobno odobrio zahtjeve za zračnu podršku i druge zračne operacije kao zapovjednik zapadne vojne oblasti. (vidjeti Izvješće skupine stručnjaka, S/2006/65, stavci od 266. do 269.) General-bojnik Gaffar Mohammed Elhassan takvim je djelovanjem prekršio mjerodavne odredbe RVSUN-a 1591 (2005) i stoga ispunjava kriterije da ga Odbor uvrsti na popis osoba na koje se primjenjuju sankcije.

                        Datum uvrštenja na popis UN-a
                     : 25. travnja 2006.

                  2.

                        Prezime
                     :
                  ALNSIEM

                        Ime (imena)
                     : Musa Hilal Abdalla

                        Pseudonim
                     : Sheikh Musa Hilal; Abd Allah; Abdallah; AlNasim; Al Nasim; AlNaseem; Al Naseem; AlNasseem; Al Nasseem

                        Datum rođenja/mjesto rođenja/državljanstvo/boravište
                     : datum rođenja: 1. siječnja 1964. ili 1959.;
                  mjesto rođenja: Kutum;
                  boravište: Kabkabiya i grad Kutum, Sjeverni Darfur, boravio je u Kartumu.

                        Putovnica/identifikacijski podaci/status
                     : broj diplomatske putovnice: D014433,
                  izdana 21. veljače 2013.; ističe 21. veljače 2015.
                  Broj potvrde o državljanstvu: A0680623.
                  Član Nacionalne skupštine Sudana. Predsjednik Sudana imenovao ga je 2008. posebnim savjetnikom pri Ministarstvu za savezna pitanja.

                        Uvrštenje na popis/razlog
                     : Vrhovni vođa plemena Jalul u Sjevernom Darfuru.
                  U izvješću organizacije Human Rights Watch navodi se da raspolažu zabilješkom lokalnog ureda Vlade u Sjevernom Darfuru od 13. veljače 2004. kojom se „sigurnosnim jedinicama na toj lokaciji” zapovijeda da „dopuste aktivnosti mudžahedina i dragovoljaca pod zapovjedništvom šeika Muse Hilala u područjima [Sjevernog Darfura] i da osiguraju zadovoljenje njihovih osnovnih potreba”. Dana 28. rujna 2005. 400 pripadnika arapskih milicija izvelo je napad na sela Aro Sharrow (uključujući na tamošnji kamp za interno raseljene osobe), Acho i Gozmenu u Zapadnom Darfuru. Također smatramo da je Musa Hilal bio prisutan tijekom napada na kamp za interno raseljene osobe u selu Aro Sharrow; njegov sin ubijen je u napadu Sudanske oslobodilačke vojske na Shareiju tako da je on od tada bio uključen u osobnu krvnu osvetu. Može se osnovano pretpostaviti da je on kao vrhovni vođa bio izravno odgovoran za te postupke i da je odgovoran za povrede međunarodnog humanitarnog prava i međunarodnog prava ljudskih prava te za druga zlodjela.

                        Datum uvrštenja na popis UN-a
                     : 25. travnja 2006.

                  3.

                        Prezime
                     :
                  SHARIF

                        Ime (imena)
                     : Adam Yacub

                        Pseudonim
                     : Adam Yacub Shant; Adam Yacoub

                        Datum rođenja/mjesto rođenja/državljanstvo/boravište
                     : datum rođenja: oko 1976.

                        Putovnica/identifikacijski podaci/status
                     : navodno preminuo 7. lipnja 2012.

                        Uvrštenje na popis/razlog
                     : Zapovjednik Sudanske oslobodilačke vojske (SLA).
                  Vojnici Sudanske oslobodilačke vojske pod zapovjedništvom Adama Yacuba Shanta prekršili su sporazum o prekidu vatre napadom na vojni kontingent Vlade Sudana koji je pratio konvoj kamiona nedaleko od Abu Hamre u Sjevernom Darfuru 23. srpnja 2005., pri čemu su ubijena tri vojnika. Nakon napada izvršena je pljačka vojnog oružja i streljiva Vlade. Skupina stručnjaka raspolaže informacijama prema kojima se napad vojnika Sudanske oslobodilačke vojske dogodio i prema kojima je jasno da je bio organiziran; slijedom toga, bio je pomno planiran. Stoga se može osnovano pretpostaviti, kako je zaključila skupina stručnjaka, da je Shant, kao potvrđeni zapovjednik Sudanske oslobodilačke vojske u tom području, morao znati za napad i da ga je odobrio ili zapovjedio. Stoga on snosi izravnu odgovornost za napad i ispunjava kriterije za uvrštavanje na popis.

                        Datum uvrštenja na popis UN-a
                     : 25. travnja 2006.

                  4.

                        Prezime
                     :
                  Mayu

                        Ime (imena)
                     : Jibril Abdulkarim Ibrahim

                        Pseudonim
                     : General Gibril Abdul Kareem Barey; „Tek”; Gabril Abdul Kareem Badri

                        Datum rođenja/mjesto rođenja/državljanstvo/boravište
                     : datum rođenja: 1. siječnja 1967.;
                  mjesto rođenja: Okrug Nile, El-Fasher, El-Fasher, Sjeverni Darfur;
                  državljanstvo: sudansko po rođenju;
                  boravište: Tine, na sudanskoj strani granice s Čadom.

                        Putovnica/identifikacijski podaci/status
                     : Nacionalni identifikacijski broj: 192-3238459-9;
                  potvrda o državljanstvu izdana na temelju rođenja: br. 302581

                        Uvrštenje na popis/razlog
                     : Zapovjednik na terenu Nacionalnog pokreta za reforme i razvoj (NMRD).
                  Mayu je odgovoran za otmicu osoblja misije Afričke unije u Sudanu (AMIS) u Darfuru tijekom listopada 2005. Mayu otvoreno pokušava zastrašivanjem omesti misiju AMIS; primjerice, prijetio je rušenjem helikopterâ Afričke unije (AU) u području Jebel Moon u studenome 2005. Takvim postupcima Mayu je jasno prekršio RVSUN-a 1591 (2005) time što je predstavljao prijetnju stabilnosti u Darfuru te ispunjava kriterije da ga Odbor uvrsti na popis osoba na koje se primjenjuju sankcije.

                        Datum uvrštenja na popis UN-a
                     : 25. travnja 2006.


title: Odluka Vijeća i Komisije (EU, Euratom) 2015/55 od 17. studenoga 2014. o stajalištu koje treba zauzeti u ime Europske unije i Europske zajednice za atomsku energiju u okviru Vijeća za pridruživanje osnovanog Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu donošenja odluka Vijeća za pridruživanje o poslovniku Vijeća za pridruživanje i poslovniku Odbora za pridruživanje i pododborâ, osnivanja dvaju pododbora i delegiranja određenih ovlasti Vijeća za pridruživanje Odboru za pridruživanje u sastavu za trgovinu

text:
               15.1.2015

               HR

               Službeni list Europske unije

               L 9/46

         ODLUKA VIJEĆA I KOMISIJE (EU, Euratom) 2015/55
   od 17. studenoga 2014.
   o stajalištu koje treba zauzeti u ime Europske unije i Europske zajednice za atomsku energiju u okviru Vijeća za pridruživanje osnovanog Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu donošenja odluka Vijeća za pridruživanje o poslovniku Vijeća za pridruživanje i poslovniku Odbora za pridruživanje i pododborâ, osnivanja dvaju pododbora i delegiranja određenih ovlasti Vijeća za pridruživanje Odboru za pridruživanje u sastavu za trgovinu
   VIJEĆE EUROPSKE UNIJE,
   EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101.,
   uzimajući u obzir prijedlog Komisije,
   budući da:

               (1)

               Člankom 464. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (1) („Sporazum”) predviđa se djelomična privremena primjena Sporazuma.

               (2)

               Člankom 3. Odluke Vijeća 2014/492/EU (2) određuje se koji se dijelovi Sporazuma trebaju privremeno primjenjivati.

               (3)

               U skladu s člankom 435. stavkom 2. Sporazuma, Vijeće za pridruživanje donosi svoj poslovnik.

               (4)

               U skladu s člankom 435. stavkom 3. Sporazuma, Vijećem za pridruživanje naizmjence predsjedaju predstavnik Unije i predstavnik Republike Moldove.

               (5)

               U skladu s člankom 437. stavkom 1. Sporazuma, Vijeću za pridruživanje u obavljanju dužnosti pomaže Odbor za pridruživanje, dok, u skladu s člankom 438. stavkom 1. Sporazuma, Vijeće za pridruživanje u svojem poslovniku treba utvrditi dužnosti i funkcioniranje Odbora za pridruživanje.

               (6)

               U skladu s člankom 439. stavkom 2. Sporazuma, Vijeće za pridruživanje može odlučiti u određenim područjima uspostaviti bilo koji poseban odbor ili tijelo koji su potrebni za provedbu Sporazuma i koji mogu pomoći Vijeću za pridruživanje u obavljanju njegovih dužnosti. U skladu s člankom 439. stavkom 3. Sporazuma, Odbor za pridruživanje također može osnovati pododbore.

               (7)

               U skladu s člankom 434. stavkom 1. Sporazuma, Vijeće za pridruživanje odgovorno je za nadzor i praćenje primjene i provedbe Sporazuma. U skladu s člankom 438. stavkom 2. Sporazuma, Vijeće za pridruživanje može Odboru za pridruživanje delegirati bilo koju od svojih ovlasti, uključujući ovlast donošenja obvezujućih odluka. Vijeće za pridruživanje trebalo bi delegirati Odboru za pridruživanje u sastavu za trgovinu, kako je navedeno u članku 438. stavku 4. Sporazuma, ovlast za ažuriranje ili izmjenu priloga Sporazumu koji se odnose na poglavlja 1., 3., 5., 6. i 8. glave V. (Trgovina i pitanja povezana s trgovinom), na temelju članka 436. stavka 3. i članka 438. stavka 2. Sporazuma, u onoj mjeri u kojoj ta poglavlja ne sadrže posebne odredbe u pogledu ažuriranja ili izmjene tih priloga.

               (8)

               Kako bi se osigurala djelotvorna provedba Sporazuma, trebalo bi što je ranije moguće donijeti poslovnik Vijeća za pridruživanje i poslovnik Odbora za pridruživanje i pododborâ te bi trebalo biti moguće donijeti ih pisanim postupkom.

               (9)

               Stajalište Unije u okviru Vijeća za pridruživanje trebalo bi se stoga temeljiti na priloženim nacrtima odluka,

         DONIJELI SU OVU ODLUKU:
   Članak 1.
   1.   Stajalište koje treba zauzeti u ime Europske unije i Europske zajednice za atomsku energiju u okviru Vijeća za pridruživanje osnovanog člankom 434. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, temelji se na nacrtima odluka Vijeća za pridruživanje priloženima ovoj Odluci u pogledu:

               —

               donošenja poslovnika Vijeća za pridruživanje i poslovnika Odbora za pridruživanje i pododborâ,

               —

               osnivanja dvaju pododbora, i

               —

               delegiranja određenih ovlasti Vijeća za pridruživanje Odboru za pridruživanje u sastavu za trgovinu, kako je navedeno u članku 438. stavku 4. Sporazuma.

         2.   Manje tehničke izmjene nacrta odluka Vijeća za pridruživanje mogu dogovoriti predstavnici Unije u Vijeću za pridruživanje bez daljnje odluke Vijeća Europske unije.
   Članak 2.
   Vijećem za pridruživanje sa strane Unije predsjeda Visoki predstavnik Unije za vanjske poslove i sigurnosnu politiku u svojstvu predsjednika Vijeća za vanjske poslove Europske unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 17. studenoga 2014.

            Za Vijeće

            Predsjednica

         F. MOGHERINI

            Za Komisiju

            Predsjednik

         J.-C. JUNCKER

      (1)  SL L 260, 30.8.2014., str. 4.

      (2)  Odluka Vijeća 2014/492/EU od 16. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (SL L 260, 30.8.2014., str. 4.).

      NACRT
      ODLUKA br. 1/2014 VIJEĆA ZA PRIDRUŽIVANJE EU-a I REPUBLIKE MOLDOVE
      od …
      o donošenju njegova poslovnika i poslovnika Odbora za pridruživanje i pododborâ
      VIJEĆE ZA PRIDRUŽIVANJE EU-a I REPUBLIKE MOLDOVE,
      uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (1) („Sporazum”), a posebno njegov članak 434.,
      budući da:

                  (1)

                  U skladu s člankom 464. Sporazuma, dijelovi Sporazuma privremeno se primjenjuju od 1. rujna 2014.

                  (2)

                  U skladu s člankom 435. stavkom 2. Sporazuma, Vijeće za pridruživanje donosi svoj poslovnik.

                  (3)

                  U skladu s člankom 437. stavkom 1. Sporazuma, Vijeću za pridruživanje u obavljanju njegovih dužnosti pomaže Odbor za pridruživanje, dok, u skladu s člankom 438. stavkom 1. Sporazuma, Vijeće za pridruživanje u svojem poslovniku utvrđuje dužnosti i funkcioniranje Odbora za pridruživanje.

            DONIJELO JE OVU ODLUKU:
      Članak 1.
      Donose se poslovnik Vijeća za pridruživanje i poslovnik Odbora za pridruživanje i pododborâ, kako su navedeni u Prilogu I. odnosno Prilogu II.
      Članak 2.
      Ova Odluka stupa na snagu na dan donošenja.

         Sastavljeno u …

               Za Vijeće za pridruživanje

               Predsjednik

         (1)  SL L 260, 30.8.2014., str. 4.

         PRILOG I.

            POSLOVNIK VIJEĆA ZA PRIDRUŽIVANJE

         Članak 1.
         Opće odredbe
         1.   Vijeće za pridruživanje osnovano na temelju članka 434. stavka 1. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane („Sporazum”), obavlja svoje dužnosti kako je predviđeno u člancima 434. i 436. Sporazuma.
         2.   Kako je predviđeno člankom 435. stavkom 1. Sporazuma, Vijeće za pridruživanje sastoji se od članova Vijeća Europske unije i članova Europske komisije, s jedne strane, te članova vlade Republike Moldove, s druge strane. Pri određivanju sastava Vijeća za pridruživanje uzimaju se u obzir posebna pitanja o kojima će se raspravljati na svakom sastanku. Vijeće za pridruživanje sastaje se na ministarskoj razini.
         3.   Kako je predviđeno člankom 436. stavkom 1. Sporazuma te u svrhu postizanja ciljeva Sporazuma, Vijeće za pridruživanje ovlašteno je donositi odluke koje su obvezujuće za stranke. Vijeće za pridruživanje poduzima odgovarajuće mjere za provedbu svojih odluka, uključujući, ako je potrebno, davanjem ovlasti posebnim tijelima osnovanima u okviru Sporazuma da djeluju u njegovo ime. Vijeće za pridruživanje također može davati preporuke. Ono donosi svoje odluke i preporuke sporazumom između stranaka nakon završetka odgovarajućih unutarnjih postupaka. Vijeće za pridruživanje može delegirati svoje ovlasti Odboru za pridruživanje.
         4.   Stranke ovog poslovnika jednake su onima definiranima u članku 461. Sporazuma.
         Članak 2.
         Predsjedanje
         Stranke naizmjence predsjedaju Vijećem za pridruživanje na razdoblje od 12 mjeseci. Prvo razdoblje započinje na dan prvog sastanka Vijeća za pridruživanje, a završava 31. prosinca iste godine.
         Članak 3.
         Sastanci
         1.   Vijeće za pridruživanje sastaje se barem jednom godišnje te kada to okolnosti zahtijevaju, na temelju međusobnog dogovora stranaka. Osim ako se stranke drukčije dogovore, sastanak Vijeća za pridruživanje održava se na uobičajenom mjestu za sastanke Vijeća Europske unije.
         2.   Svaka sjednica Vijeća za pridruživanje održava se na datum koji dogovore stranke.
         3.   Sastanke Vijeća za pridruživanje zajednički sazivaju tajnici Vijeća za pridruživanje u dogovoru s predsjednikom Vijeća za pridruživanje najkasnije 30 kalendarskih dana prije datuma sastanka.
         Članak 4.
         Zastupanje
         1.   Ako nisu u mogućnosti prisustvovati sastanku, članovi Vijeća za pridruživanje mogu biti zastupani. Ako član želi da ga na sastanku mijenja zastupnik, ime svojeg zastupnika pisanim putem priopćuje predsjedniku Vijeća za pridruživanje prije sastanka na kojem će ga taj zastupnik mijenjati.
         2.   Zastupnik člana Vijeća za pridruživanje ostvaruje sva prava tog člana.
         Članak 5.
         Delegacije
         1.   Članove Vijeća za pridruživanje mogu pratiti dužnosnici. Prije svakog sastanka Tajništvo Vijeća za pridruživanje obavješćuje predsjednika Vijeća za pridruživanje o predviđenom sastavu delegacije svake stranke.
         2.   Vijeće za pridruživanje može dogovorom između stranaka pozvati predstavnike drugih tijela stranaka ili nezavisne stručnjake u predmetnom području da prisustvuju njegovim sastancima kao promatrači ili kako bi pružili informacije o određenim pitanjima. Stranke se dogovaraju o uvjetima pod kojima ti promatrači mogu prisustvovati sastancima.
         Članak 6.
         Tajništvo
         Dužnosnik Glavnog tajništva Vijeća Europske unije i dužnosnik Republike Moldove djeluju zajednički kao tajnici Vijeća za pridruživanje.
         Članak 7.
         Korespondencija
         1.   Korespondencija naslovljena na Vijeće za pridruživanje šalje se tajniku iz Unije ili Republike Moldove, koji će zatim obavijestiti drugog tajnika.
         2.   Tajnici Vijeća za pridruživanje osiguravaju da se korespondencija proslijedi predsjedniku Vijeća za pridruživanje i da se, prema potrebi, uputi članovima Vijeća za pridruživanje.
         3.   Korespondencija koja se na taj način upućuje šalje se, prema potrebi, Glavnom tajništvu Europske komisije, Europskoj službi za vanjsko djelovanje, stalnim predstavništvima država članica pri Europskoj uniji i Glavnom tajništvu Vijeća Europske unije, kao i Misiji Republike Moldove pri Europskoj uniji.
         4.   Priopćenja predsjednika primateljima šalju tajnici u ime predsjednika. Takva priopćenja upućuju se, prema potrebi, članovima Vijeća za pridruživanje kako je predviđeno stavkom 3.
         Članak 8.
         Povjerljivost
         Osim ako stranke drukčije odluče, sastanci Vijeća za pridruživanje nisu javni. Kada jedna stranka Vijeću za pridruživanje dostavi informacije označene kao povjerljive, druga stranka s njima postupa kao s takvima.
         Članak 9.
         Dnevni red sastanaka
         1.   Predsjednik Vijeća za pridruživanje sastavlja privremeni dnevni red za svaki sastanak Vijeća za pridruživanje. Tajnici Vijeća za pridruživanje šalju ga primateljima iz članka 7. najkasnije 15 kalendarskih dana prije sastanka.
         Privremeni dnevni red sadržava točke u vezi s kojima je predsjednik zaprimio zahtjev za uključivanje u dnevni red najkasnije 21 kalendarski dan prije početka sastanka. Te točke uvrštavaju se u privremeni dnevni red samo ako su odgovarajući popratni dokumenti poslani tajnicima prije dana slanja dnevnog reda.
         2.   Vijeće za pridruživanje donosi dnevni red na početku svakog sastanka. U dnevni red moguće je uključiti točku koja se ne nalazi na privremenom dnevnom redu ako se stranke tako dogovore.
         3.   U savjetovanju sa strankama, predsjednik može skratiti rokove navedene u stavku 1. kako bi se u obzir uzeli zahtjevi određenog slučaja.
         Članak 10.
         Zapisnik
         1.   Nacrt zapisnika svakog sastanka zajednički sastavljaju tajnici Vijeća za pridruživanje.
         2.   U pravilu se u zapisniku u vezi sa svakom točkom dnevnog reda navodi:

                     a)

                     dokumentacija koja je podnesena Vijeću za pridruživanje;

                     b)

                     izjave čije je uključivanje u zapisnik zatražio član Vijeća za pridruživanje; i

                     c)

                     pitanja koja su dogovorile stranke, kao što su donesene odluke, dogovorene izjave i svi zaključci.

               3.   Nacrt zapisnika podnosi se na odobrenje Vijeću za pridruživanje. Vijeće za pridruživanje odobrava taj nacrt zapisnika na svojem sljedećem sastanku. Taj nacrt zapisnika može se odobriti i pisanim putem.
         Članak 11.
         Odluke i preporuke
         1.   Vijeće za pridruživanje donosi odluke i daje preporuke međusobnim dogovorom stranaka te nakon dovršetka odgovarajućih internih postupaka.
         2.   Vijeće za pridruživanje može donositi odluke ili davati preporuke i pisanim postupkom ako se stranke tako dogovore. U tu svrhu predsjednik Vijeća za pridruživanje tekst prijedloga pisanim putem upućuje njegovim članovima u skladu s člankom 7., s rokom od najmanje 21 kalendarskog dana unutar kojeg članovi iznose sve željene rezerve ili izmjene. U savjetovanju sa strankama predsjednik može skratiti gore navedeni rok kako bi se u obzir uzeli zahtjevi određenog slučaja.
         3.   Akti Vijeća za pridruživanje, u smislu članka 436. stavka 1. Sporazuma, naslovljuju se kao „Odluka” odnosno „Preporuka”, nakon čega se navodi serijski broj, datum njihova donošenja i opis njihova predmeta. Te odluke i preporuke Vijeća za pridruživanje potpisuje predsjednik i ovjeravaju ih tajnici Vijeća za pridruživanje. Te odluke i preporuke upućuju se svim primateljima iz članka 7. ovog poslovnika. Svaka stranka može donijeti odluku o objavljivanju odluka i preporuka Vijeća za pridruživanje u svojim službenim publikacijama.
         4.   Svaka odluka Vijeća za pridruživanje stupa na snagu na dan njezina donošenja osim ako je u odluci drukčije predviđeno.
         Članak 12.
         Jezici
         1.   Službeni jezici stranaka službeni su jezici Vijeća za pridruživanje.
         2.   Osim ako je drukčije odlučeno, Vijeće za pridruživanje u svojim se vijećanjima oslanja na dokumentaciju pripremljenu na tim jezicima.
         Članak 13.
         Troškovi
         1.   Svaka stranka snosi sve troškove nastale njezinim sudjelovanjem na sastancima Vijeća za pridruživanje, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima.
         2.   Izdatke u vezi s tumačenjem na sastancima, prevođenjem i umnožavanjem dokumenata snosi Unija. U slučaju da Republika Moldova zahtijeva tumačenje ili prijevod na druge jezike ili s drugih jezika osim onih predviđenih člankom 12., troškove u vezi s tim snosi Republika Moldova.
         3.   Druge izdatke koji se odnose na praktičnu organizaciju sastanaka snosi stranka koja je domaćin sastanaka.
         Članak 14.
         Odbor za pridruživanje
         1.   U skladu s člankom 437. stavkom 1. Sporazuma, Odbor za pridruživanje pomaže Vijeću za pridruživanje u izvršavanju njegovih dužnosti. Odbor za pridruživanje sastoji se od predstavnika stranaka, u načelu na razini viših državnih službenika.
         2.   Odbor za pridruživanje priprema sastanke i vijećanja Vijeća za pridruživanje, prema potrebi provodi odluke Vijeća za pridruživanje i općenito osigurava kontinuitet odnosa pridruživanja i pravilno funkcioniranje Sporazuma. Odbor za pridruživanje razmatra sva pitanja koja mu Vijeće za pridruživanje uputi te sva ostala pitanja koja mogu nastati tijekom provedbe Sporazuma. Odbor za pridruživanje Vijeću za pridruživanje podnosi na odobravanje prijedloge ili sve nacrte odluka ili preporuka. U skladu s člankom 438. stavkom 2. Sporazuma, Vijeće za pridruživanje može delegirati Odboru za pridruživanje ovlast za donošenje odluka.
         3.   Odbor za pridruživanje donosi odluke i daje preporuke za koje je ovlašten Sporazumom.
         4.   Kada se u Sporazumu upućuje na obvezu savjetovanja ili mogućnost savjetovanja ili kada se stranke uzajamnim dogovorom odluče međusobno savjetovati, takvo se savjetovanje može održati u okviru Odbora za pridruživanje, osim ako je drukčije predviđeno u Sporazumu. Savjetovanje se može nastaviti u okviru Vijeća za pridruživanje ako se stranke tako dogovore.
         Članak 15.
         Izmjena poslovnika
         Ovaj se poslovnik može izmijeniti u skladu s člankom 11.

         PRILOG II.

            POSLOVNIK ODBORA ZA PRIDRUŽIVANJE I PODODBORÂ

         Članak 1.
         Opće odredbe
         1.   Odbor za pridruživanje, osnovan u skladu s člankom 437. stavkom 1. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane („Sporazum”), pomaže Vijeću za pridruživanje u obavljanju njegovih dužnosti te obavlja zadaće predviđene Sporazumom i zadaće koje mu dodijeli Vijeće za pridruživanje. U skladu s člankom 438. stavkom 1. Sporazuma, Vijeće za pridruživanje u svojem poslovniku utvrđuje dužnosti i funkcioniranje Odbora za pridruživanje.
         2.   Odbor za pridruživanje priprema sastanke i vijećanja Vijeća za pridruživanje, prema potrebi provodi odluke Vijeća za pridruživanje i općenito osigurava kontinuitet odnosa pridruživanja i pravilno funkcioniranje Sporazuma. Odbor za pridruživanje razmatra sva pitanja koja mu Vijeće za pridruživanje uputi te sva ostala pitanja koja mogu nastati tijekom svakodnevne provedbe Sporazuma. Odbor za pridruživanje podnosi Vijeću za pridruživanje prijedloge ili sve nacrte odluka ili preporuka za donošenje.
         3.   Kako je predviđeno člankom 437. stavkom 2. Sporazuma, Odbor za pridruživanje sastoji se od predstavnika stranaka, u načelu na razini viših državnih službenika, koji su odgovorni za posebna pitanja o kojima se raspravlja na pojedinim sastancima.
         4.   U skladu s člankom 438. stavkom 4. Sporazuma, kada Odbor za pridruživanje u sastavu za trgovinu, kako je navedeno u članku 438. stavku 4. Sporazuma („Odbor za pridruživanje u sastavu za trgovinu”), obavlja zadaće koje su mu dodijeljene na temelju glave V. Sporazuma, sastavljen je od visokih dužnosnika Europske komisije i Republike Moldove koji su odgovorni za trgovinu i pitanja povezana s trgovinom. Predstavnik Europske komisije ili Republike Moldove koji je odgovoran za trgovinu i pitanja povezana s trgovinom djeluje kao predsjednik Odbora za pridruživanje u sastavu za trgovinu u skladu s člankom 2. ovog poslovnika. Na sastancima će prisustvovati i predstavnik Europske službe za vanjsko djelovanje.
         5.   U skladu s člankom 438. stavkom 3. Sporazuma, Odbor za pridruživanje ovlašten je donositi odluke u slučajevima predviđenima u Sporazumu i u područjima za koja mu je Vijeće za pridruživanje delegiralo svoje ovlasti. Te su odluke obvezujuće za stranke, koje poduzimaju odgovarajuće mjere za njihovu provedbu. Odbor za pridruživanje donosi svoje odluke sporazumom između stranaka nakon dovršetka odgovarajućih unutarnjih postupaka potrebnih za njihovo donošenje.
         6.   Stranke ovog poslovnika definiraju se kako je predviđeno člankom 461. Sporazuma.
         Članak 2.
         Predsjedanje
         Stranke naizmjence predsjedaju Odborom za pridruživanje na razdoblje od 12 mjeseci. Prvo razdoblje započinje na dan prvog sastanka Vijeća za pridruživanje, a završava 31. prosinca iste godine.
         Članak 3.
         Sastanci
         1.   Osim ako su se stranke drukčije dogovorile, Odbor za pridruživanje sastaje se redovito, a najmanje jednom godišnje. Posebne sjednice Odbora za pridruživanje mogu se održati na zahtjev bilo koje stranke ako se stranke tako dogovore.
         2.   Svaki sastanak Odbora za pridruživanje saziva predsjednik na mjestu i u vrijeme o kojima se stranke dogovore. Obavijest o sazivanju sastanka izdaje Tajništvo Odbora za pridruživanje najkasnije 28 kalendarskih dana prije početka sastanka, osim ako se stranke drukčije dogovore.
         3.   Odbor za pridruživanje u sastavu za trgovinu sastaje se najmanje jednom godišnje i kada to okolnosti zahtijevaju. Svaki sastanak saziva predsjednik Odbora za pridruživanje u sastavu za trgovinu na mjestu, u vrijeme i na način o kojima se stranke dogovore. Obavijest o sazivanju sastanka izdaje Tajništvo Odbora za pridruživanje u sastavu za trgovinu najkasnije 15 kalendarskih dana prije početka sastanka, osim ako se stranke drukčije dogovore.
         4.   Kad god je to moguće, redovni sastanak Odbora za pridruživanje saziva se pravodobno prije redovnog sastanka Vijeća za pridruživanje.
         5.   Iznimno i ako se stranke tako dogovore, sastanci Odbora za pridruživanje mogu se održati bilo kojim dogovorenim tehnološkim sredstvima, kao što je videokonferencija.
         Članak 4.
         Delegacije
         Prije svakog sastanka Tajništvo Odbora za pridruživanje obavješćuje stranke o predviđenom sastavu delegacija koje će sa svake strane prisustvovati sastanku.
         Članak 5.
         Tajništvo
         1.   Dužnosnik Unije i dužnosnik Republike Moldove djeluju zajednički kao tajnici Odbora za pridruživanje i zajednički obavljaju tajničke poslove, osim ako je ovim poslovnikom drukčije predviđeno, u duhu obostranog povjerenja i suradnje.
         2.   Dužnosnik Europske komisije i dužnosnik Republike Moldove odgovorni za trgovinu i pitanja povezana s trgovinom zajednički djeluju kao tajnici Odbora za pridruživanje u sastavu za trgovinu.
         Članak 6.
         Korespondencija
         1.   Korespondencija naslovljena na Odbor za pridruživanje šalje se tajniku jedne od stranaka, koji će zatim obavijestiti drugog tajnika.
         2.   Tajništvo Odbora za pridruživanje osigurava da se korespondencija naslovljena na Odbor za pridruživanje prosljeđuje predsjedniku Odbora za pridruživanje i prema potrebi upućuje kao dokumenti iz članka 7.
         3.   Korespondenciju predsjednika Tajništvo šalje strankama u ime predsjednika. Takva korespondencija upućuje se, prema potrebi, kako je predviđeno u članku 7.
         Članak 7.
         Dokumenti
         1.   Dokumenti se upućuju putem tajnikâ Odbora za pridruživanje.
         2.   Svaka stranka šalje svoje dokumente svojem tajniku. Tajnik te dokumente prosljeđuje tajniku druge stranke.
         3.   Tajnik Unije upućuje dokumente relevantnim predstavnicima Unije te u takvu korespondenciju sustavno uključuje i tajnika Republike Moldove.
         4.   Tajnik Republike Moldove upućuje dokumente relevantnim predstavnicima Republike Moldove te u takvu korespondenciju sustavno uključuje i tajnika Unije.
         Članak 8.
         Povjerljivost
         Osim ako stranke drukčije odluče, sastanci Odbora za pridruživanje nisu javni. Kada jedna stranka Odboru za pridruživanje dostavi informacije označene kao povjerljive, druga stranka s njima postupa kao s takvima.
         Članak 9.
         Dnevni red sastanaka
         1.   Tajništvo Odbora za pridruživanje na temelju prijedlogâ stranaka sastavlja privremeni dnevni red za svaki sastanak Odbora za pridruživanje, kao i nacrt operativnih zaključaka, kako je predviđeno u članku 10. Privremeni dnevni red sadržava točke u vezi s kojima je Tajništvo Odbora za pridruživanje od jedne od stranaka zaprimilo zahtjev za uključivanje u dnevni red, popraćen odgovarajućim dokumentima, najkasnije 21 kalendarski dan prije dana sastanka.
         2.   Privremeni dnevni red, zajedno s odgovarajućim dokumentima, upućuje se kako je predviđeno u članku 7. najkasnije 15 kalendarskih dana prije početka sastanka.
         3.   Odbor za pridruživanje donosi dnevni red na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.
         4.   Predsjednik sastanka Odbora za pridruživanje može nakon dogovora s drugom strankom na ad hoc osnovi pozvati predstavnike drugih tijela stranaka ili nezavisne stručnjake u predmetnom području da prisustvuju sastancima kako bi pružili informacije o određenim pitanjima. Stranke osiguravaju da ti promatrači ili stručnjaci poštuju sve zahtjeve o povjerljivosti.
         5.   U savjetovanju sa strankama predsjednik sastanka Odbora za pridruživanje može skratiti rokove predviđene u stavcima 1. i 2. kako bi se u obzir uzele posebne okolnosti.
         Članak 10.
         Zapisnik i operativni zaključci
         1.   Nacrt zapisnika svakog sastanka Odbora za pridruživanje zajednički sastavljaju tajnici Odbora za pridruživanje.
         2.   U pravilu se u zapisniku u vezi sa svakom točkom dnevnog reda navodi:

                     (a)

                     popis sudionika sastanka, popis dužnosnika u njihovoj pratnji i popis svih eventualnih promatrača ili stručnjaka koji su prisustvovali sastanku;

                     (b)

                     dokumentacija koja je podnesena Odboru za pridruživanje;

                     (c)

                     izjave čije je uključivanje u zapisnik zatražio Odbor za pridruživanje; i

                     (d)

                     operativni zaključci sa sastanka, kako je predviđeno u stavku 4.

               3.   Nacrt zapisnika podnosi se na odobrenje Odboru za pridruživanje. Odbor za pridruživanje odobrava taj nacrt zapisnika na svojem sljedećem sastanku. Taj nacrt zapisnika može se odobriti i pisanim putem. Nacrt zapisnika Odbora za pridruživanje u sastavu za trgovinu odobrava se u roku od 28 kalendarskih dana od svakog sastanka. Primjerak se šalje svim primateljima iz članka 7.
         4.   Nacrt operativnih zaključaka svakog sastanka sastavlja tajnik Odbora za pridruživanje stranke koja predsjeda Odborom za pridruživanje te se on upućuje strankama zajedno s dnevnim redom, u pravilu najkasnije 15 kalendarskih dana prije početka sastanka. Taj se nacrt ažurira tijekom sastanka tako da Odbor za pridruživanje, osim ako se stranke drukčije dogovore, na kraju sastanka donosi operativne zaključke u koje se uvrštavaju daljnja djelovanja o kojim su se stranke dogovorile. Nakon usuglašavanja, operativni zaključci prilažu se zapisniku, a njihova se provedba preispituje na bilo kojem sljedećem sastanku Odbora za pridruživanje. U tu svrhu Odbor za pridruživanje usvaja predložak kojim se omogućuje praćenje svakog djelovanja u odnosu na određeni rok.
         Članak 11.
         Odluke i preporuke
         1.   Odbor za pridruživanje donosi odluke u posebnim slučajevima kada su mu Sporazumom dodijeljene ovlasti donošenja odluka ili kada mu je takvu ovlast delegiralo Vijeće za pridruživanje. Odbor za pridruživanje također daje preporuke. Odluke se donose, a preporuke daju međusobnim dogovorom stranaka te nakon dovršetka odgovarajućih internih postupaka. Svaku odluku ili preporuku potpisuje predsjednik Odbora za pridruživanje i ovjeravaju tajnici Odbora za pridruživanje.
         2.   Odbor za pridruživanje može donositi odluke ili davati preporuke pisanim postupkom ako se stranke tako dogovore. Pisani postupak sastoji se od razmjene nota između navedene dvojice tajnika, koji djeluju u dogovoru sa strankama. U tu svrhu, tekst prijedloga upućuje se u skladu s člankom 7. s rokom od najmanje 21 kalendarskog dana unutar kojeg se iznose sve rezerve ili izmjene. U savjetovanju sa strankama predsjednik može skratiti rokove navedene u ovom stavku kako bi se u obzir uzele posebne okolnosti. Nakon što se postigne dogovor o tekstu, odluku ili preporuku potpisuje predsjednik i ovjeravaju ih tajnici.
         3.   Akti Odbora za pridruživanje naslovljuju se kao „Odluka” odnosno „Preporuka”. Svaka odluka stupa na snagu na dan njezina donošenja osim ako je njome drukčije predviđeno.
         4.   Odluke i preporuke upućuju se strankama.
         5.   Svaka stranka može donijeti odluku o objavljivanju odluka i preporuka Odbora za pridruživanje u svojim službenim publikacijama.
         Članak 12.
         Izvješća
         Odbor za pridruživanje na svakom redovnom sastanku Vijeća za pridruživanje izvješćuje Vijeće za pridruživanje o svojim aktivnostima i aktivnostima svojih pododbora, radnih skupina i drugih tijela.
         Članak 13.
         Jezici
         1.   Službeni jezici stranaka službeni su jezici Odbora za pridruživanje.
         2.   Radni jezici Odbora za pridruživanje su engleski i rumunjski. Osim ako drukčije odluči, Odbor za pridruživanje u svojim se vijećanjima oslanja na dokumentaciju pripremljenu na tim jezicima.
         Članak 14.
         Troškovi
         1.   Svaka stranka snosi sve troškove nastale njezinim sudjelovanjem na sastancima Odbora za pridruživanje, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima.
         2.   Izdatke povezane s organizacijom sastanaka i umnožavanjem dokumenata snosi stranka koja je domaćin sastanka.
         3.   Izdatke povezane s tumačenjem na sastancima te prevođenjem dokumenata na engleski i rumunjski ili s engleskog i rumunjskog kako je navedeno u članku 13. stavku 1. snosi stranka koja je domaćin sastanka.
         Tumačenje i prevođenje na druge jezike ili s njih snosi izravno stranka koja to zatraži.
         4.   U slučaju da je potreban prijevod dokumenata na službene jezike Unije, izdatke u vezi s tim snosi Unija.
         Članak 15.
         Izmjena poslovnika
         Ovaj se poslovnik može izmijeniti odlukom Vijeća za pridruživanje u skladu s člankom 438. stavkom 1. Sporazuma.
         Članak 16.
         Pododbori, posebni odbori ili tijela
         1.   U skladu s člankom 439. stavcima 1. i 2. Sporazuma, Odbor za pridruživanje može odlučiti u određenim područjima osnovati bilo koji pododbor koji je potreban za provedbu Sporazuma, osim onih koji su predviđeni Sporazumom, kako bi Odboru za pridruživanje pomogao pri obavljanju dužnosti. Odbor za pridruživanje može odlučiti ukinuti bilo koji takav pododbor, kao i utvrditi ili izmijeniti njegov poslovnik. Osim ako se drukčije odluči, svaki takav pododbor djeluje pod nadležnošću Odbora za pridruživanje kojem podnosi izvješće nakon svakog sastanka.
         2.   Osim ako je drukčije predviđeno Sporazumom ili dogovoreno u Vijeću za pridruživanje, ovaj se poslovnik primjenjuje mutatis mutandis na svaki pododbor kako je naveden u stavku 1.
         3.   Sastanci pododborâ mogu se održavati fleksibilno kada se ukaže potreba, osobno, u Bruxellesu ili u Republici Moldovi ili primjerice putem videokonferencije. Pododbori djeluju kao platforma za praćenje napretka u približavanju u posebnim područjima, za rasprave o određenim pitanjima i izazovima koji proizlaze iz tog procesa te za formuliranje preporuka i operativnih zaključaka.
         4.   Tajništvo Odbora za pridruživanje prima kopiju sve relevantne korespondencije, dokumenata i komunikacije koji se odnose na svaki pododbor, poseban odbor ili tijelo.
         5.   Osim ako je Sporazumom drukčije predviđeno ili ako su se stranke u okviru Vijeća za pridruživanje drukčije dogovorile, svaki pododbor, poseban odbor ili tijelo ovlašten je samo za davanje preporuka Odboru za pridruživanje.
         Članak 17.
         Ovaj se poslovnik primjenjuje mutatis mutandis na Odbor za pridruživanje u sastavu za trgovinu, osim ako je drukčije predviđeno.

      NACRT
      ODLUKA br. 2/2014 VIJEĆA ZA PRIDRUŽIVANJE EU-a I REPUBLIKE MOLDOVE
      od …
      o osnivanju dvaju pododbora
      VIJEĆE ZA PRIDRUŽIVANJE EU-a I REPUBLIKE MOLDOVE,
      uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (1) („Sporazum”), a posebno njegov članak 439.,
      budući da:

                  (1)

                  U skladu s člankom 464. Sporazuma, dijelovi Sporazuma privremeno se primjenjuju od 1. rujna 2014.

                  (2)

                  U skladu s člankom 439. stavkom 2. Sporazuma, Vijeće za pridruživanje može odlučiti u određenim područjima uspostaviti bilo koji poseban odbor ili tijelo koji su potrebni za provedbu Sporazuma kako bi pomogli Vijeću za pridruživanje u obavljanju njegovih dužnosti.

                  (3)

                  Kako bi se omogućile rasprave na stručnoj razini u ključnim područjima obuhvaćenima područjem privremene primjene Sporazuma, trebalo bi osnovati dva pododbora.

                  (4)

                  Uz dogovor stranaka trebalo bi biti moguće izmijeniti popis pododborâ i djelokrug pojedinih pododbora.

            DONIJELO JE OVU ODLUKU:
      Članak 1.
      Osnivaju se pododbori navedeni u Prilogu.
      Članak 2.
      Poslovnici pododborâ navedenih u Prilogu uređeni su člankom 16. poslovnika Odbora za pridruživanje i pododborâ kako je donesen Odlukom br. 1/2014 Vijeća za pridruživanje EU-a i Republike Moldove.
      Članak 3.
      Uz dogovor stranaka mogu se izmijeniti popis pododborâ naveden u Prilogu i djelokrug pojedinih pododbora navedenih u Prilogu.
      Članak 4.
      Ova Odluka stupa na snagu na dan donošenja.

         Sastavljeno u …

               Za Vijeće za pridruživanje

               Predsjednik

         (1)  SL L 260, 30.8.2014., str. 4.

         PRILOG

            POPIS PODODBORA

                     (1)

                     Pododbor za slobodu, sigurnost i pravdu

                     (2)

                     Pododbor za gospodarsku suradnju i suradnju u drugim sektorima

      NACRT
      ODLUKA br. 3/2014 VIJEĆA ZA PRIDRUŽIVANJE EU-a I REPUBLIKE MOLDOVE
      od …
      o delegiranju određenih ovlasti Vijeća za pridruživanje Odboru za pridruživanje u sastavu za trgovinu
      VIJEĆE ZA PRIDRUŽIVANJE EU-a I REPUBLIKE MOLDOVE,
      uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (1) („Sporazum”), a posebno njegov članak 436. stavak 3. i članak 438. stavak 2.,
      budući da:

                  (1)

                  U skladu s člankom 464. Sporazuma, dijelovi Sporazuma privremeno se primjenjuju od 1. rujna 2014.

                  (2)

                  U skladu s člankom 434. stavkom 1. Sporazuma, Vijeće za pridruživanje odgovorno je za nadzor i praćenje primjene i provedbe Sporazuma.

                  (3)

                  U skladu s člankom 438. stavkom 2. Sporazuma, Vijeće za pridruživanje može Odboru za pridruživanje delegirati bilo koju od svojih ovlasti, uključujući ovlast donošenja obvezujućih odluka.

                  (4)

                  U skladu s člankom 438. stavkom 4. Sporazuma, Odbor za pridruživanje sastaje se u posebnom sastavu s ciljem rješavanja svih pitanja povezanih s glavom V. (Trgovina i pitanja povezana s trgovinom) Sporazuma.

                  (5)

                  Kako bi se osigurala neometana i pravodobna provedba dijela Sporazuma koji se odnosi na područje produbljene i sveobuhvatne slobodne trgovine, Vijeće za pridruživanje trebalo bi delegirati Odboru za pridruživanje u sastavu za trgovinu, kako je navedeno u članku 438. stavku 4. Sporazuma, ovlast za ažuriranje ili izmjenu priloga Sporazumu koji se odnose na poglavlja 1., 3., 5., 6. i 8. glave V. (Trgovina i pitanja povezana s trgovinom) Sporazuma u onoj mjeri u kojoj ta poglavlja ne sadrže posebne odredbe u pogledu ažuriranja ili izmjene tih priloga,

            DONIJELO JE OVU ODLUKU:
      Članak 1.
      Vijeće za pridruživanje delegira Odboru za pridruživanje u sastavu za trgovinu, kako je navedeno u članku 438. stavku 4. Sporazuma, ovlast za ažuriranje ili izmjenu priloga Sporazumu koji se odnose na poglavlja 1., 3., 5., 6. i 8. glave V. (Trgovina i pitanja povezana s trgovinom) Sporazuma u mjeri u kojoj ta poglavlja ne sadrže posebne odredbe u pogledu ažuriranja ili izmjene tih priloga.
      Članak 2.
      Ova Odluka stupa na snagu na dan donošenja.

         Sastavljeno u …

               Za Vijeće za pridruživanje

               Predsjednik

         (1)  SL L 260, 30.8.2014., str. 4.